Team India Covid രവി ശാസ്ത്രിക്ക് പിന്നാലെ രണ്ട് പരിശീലകര്ക്ക് കൂടി കോവിഡ് ഇന്ത്യന് ക്യാമ്ബില് ആശങ്ക Bharat Arun L, R Sridhar R News18 Malayalam Last Updated : September 07, 2021, 08:25 IST Share this: ഇന്ത്യന് ക്രിക്കറ്റ് ടീമിനെ വിട്ടൊഴിയാതെ കോവിഡ് ഭീതി. ഇന്ത്യയുടെ മുഖ്യ പരിശീലകനായ രവി ശാസ്ത്രിക്ക് കോവിഡ് സ്ഥിരീകരിച്ചതിന് പിന്നാലെ ഇന്ത്യയുടെ പരിശീലക സംഘത്തിലെ മറ്റ് രണ്ട് പരിശീലകര്ക്കും കോവിഡ് സ്ഥിരീകരിച്ചു. ബൗളിംഗ് പരിശീലകന് ഭരത് അരുണ്, ഫീല്ഡിംഗ് പരിശീലകന് ആര് ശ്രീധര് എന്നിവര്ക്കാണ് ഇന്നലെ നടത്തിയ ആര്ടിപിസിആര് പരിശോധനയില് കോവിഡ് സ്ഥിരീകരിച്ചത്.ഞായറാഴ്ചത്തെ പതിവ് ആന്റിജന് പരിശോധനയില് പോസിറ്റീവായതോടെ ശാസ്ത്രിയേയും ഒപ്പം ശാസ്ത്രിയുമായി അടുത്ത സമ്ബര്ക്കം പുലര്ത്തിയിരുന്നവരേയും ഐസൊലേഷനില് പ്രവേശിപ്പിച്ചിരുന്നു. ഇന്നലത്തെ പരിശോധനയില് ശാസ്ത്രിയോടൊപ്പം ഇവരും പോസിറ്റീവ് ആയതോടെ പരമ്ബരയിലെ അഞ്ചാം മത്സരത്തില് ഇന്ത്യന് ടീമിനൊപ്പം ഇരുവര്ക്കും ചേരാന് കഴിയില്ല. ഇവര് ഓവലില് ക്വാറന്റീനില് കഴിയും. മാഞ്ചസ്റ്ററിലെ അഞ്ചാം ടെസ്റ്റ് ശാസ്ത്രിക്ക് നഷ്ടമാകും എന്നത് നേരത്തെ ഉറപ്പായിരുന്നു.സെപ്റ്റംബര് പത്തിനാണ് ഇംഗ്ലണ്ടിനെതിരായ പരമ്ബരയിലെ അവസാനത്തെയും അഞ്ചാമത്തെയും ടെസ്റ്റ് മാഞ്ചസ്റ്ററില് അരംഭിക്കുക. കോവിഡ് പോസിറ്റീവ് ആയ ഇന്ത്യന് പരിശീലകര് 10 ദിവസം ക്വാറന്റീനില് കഴിയണം. ഇവര്ക്ക് പുറമെ ടീം ഫിസിയോ തെറാപിസ്റ്റ് നിതിന് പട്ടേലിനെയും ഐസൊലേഷനിലേക്ക് മാറ്റിയിട്ടുണ്ട്. ശാസ്ത്രിയുടേയും മറ്റ് രണ്ട് പരിശീലകരുടെയും അസാന്നിധ്യത്തില് ഇന്ത്യയുടെ ബാറ്റിംഗ് പരിശീലകനായ വിക്രം റാത്തോഡിന് ആയിരിക്കും ടീമിന്റെ ചുമതല.ഓവല് ടെസ്റ്റിന്റെ നാലാം ദിനത്തെ മത്സരം പുരോഗമിക്കുന്നതിനിടെയാണ് രവി ശാസ്ത്രിക്ക് പ്രാഥമിക പരിശോധനയില് കോവിഡ് സ്ഥിതീകരിച്ചതായി ബിസിസിഐ അറിയിച്ചത്. രവി ശാസ്ത്രിക്ക് കൊവിഡ് സ്ഥിരീകരിച്ചതോടെ ഇന്ത്യന് ടീം അംഗങ്ങളെ ഇന്നലെ വൈകിട്ടും ഇന്ന് രാവിലെയുമായി കോവിഡ് പരിശോധനകള്ക്ക് വിധേയരാക്കിയിരുന്നെങ്കിലും എല്ലാവരുടെയും ഫലം നെഗറ്റീവാണ്.കഴിഞ്ഞ ദിവസം ടീം ഹോട്ടലില് രവി ശാസ്ത്രിയുടെ പുസ്തകപ്രകാശന ചടങ്ങ് നടന്നിരുന്നു. ഈ ചടങ്ങില് പുറമെ നിന്നുള്ളവരും ഉണ്ടായിരുന്നതിനാല്, ഇവിടെ വെച്ചാവും ശാസ്ത്രിക്ക് കോവിഡ് ബാധ ഏറ്റതെന്നാണ് കരുതുന്നത്. കോവിഡ് ബാധിച്ചതിനാല് ഈ മൂന്ന് പരിശീലകരുടെയും നാട്ടിലേക്കുള്ള മടക്കവും നീളും. ക്വാറന്റീന് കാലാവധിയില് തുടര്ച്ചയായ രണ്ട് ടെസ്റ്റുകളില് നെഗറ്റീവ് ആയാല് മാത്രമേ ഇവര്ക്ക് ഇന്ത്യയിലേക്ക് മടങ്ങാന് സാധിക്കുകയുള്ളൂ.അതേസമയം, ഓവല് ടെസ്റ്റില് തകര്പ്പന് ജയമാണ് വിരാട് കോഹ്ലിയും സംഘവും ഇന്നലെ നേടിയത്. രണ്ടാം ഇന്നിങ്സില് ഇന്ത്യ ഉയര്ത്തിയ 368 റണ്സ് വിജയലക്ഷ്യത്തിലേക്ക് 291 റണ്സ് അകലെ 770 എന്ന നിലയില് അഞ്ചാം ദിനം ബാറ്റിങ് ആരംഭിച്ച ഇംഗ്ലണ്ടിനെ 210 റണ്സിന് പുറത്താക്കിയ ഇന്ത്യ 157 റണ്സിന്റെ ഗംഭീര വിജയമാണ് സ്വന്തമാക്കിയത്.ഓവല് ടെസ്റ്റ് ജയിച്ചതോടെ ഇന്ത്യ അഞ്ച് മത്സര പരമ്ബരയില് 21 എന്ന നിലയില് മുന്നിലെത്തി. മാഞ്ചസ്റ്ററില് നടക്കുന്ന അവസാന ടെസ്റ്റില് പരമ്ബരയില് മുന്തൂക്കം നേടിയതിന്റെ ആത്മവിശ്വാസത്തോടെയാകും ഇന്ത്യന് സംഘം ഇറങ്ങുക. 2007ല് ഇംഗ്ലണ്ടില് രാഹുല് ദ്രാവിഡിന്റെ കീഴില് ഇംഗ്ലണ്ടില് ടെസ്റ്റ് പരമ്ബര നേടിയതിന് ശേഷം ഇതുവരെ ഇന്ത്യക്ക് ഇവിടെ പരമ്ബര നേടാന് കഴിഞ്ഞിട്ടില്ല. 2018ല് അവസാനമായി പര്യടനം നടത്തിയപ്പോള് 41നാണ് ഇന്ത്യ ഇംഗ്ലണ്ടിനോട് പരാജയപ്പെട്ടത്. ഇത്തവണ ഇവിടെ പരമ്ബര നേടാന് ഉറച്ചാണ് കോഹ്ലിക്ക് കീഴില് ഇന്ത്യന് സംഘം എത്തിയിരിക്കുന്നത്. നിലവില് പരമ്ബരയില് മുന്നില് നില്ക്കുന്ന ഇന്ത്യക്ക് മാഞ്ചസ്റ്റര് ടെസ്റ്റ് സമനിലയായാലും പരമ്ബര സ്വന്തമാക്കാന് കഴിയും. Published by:Naveen First published: September 07, 2021, 08:25 IST Covid 19 India Vs England Test series indian cricket team Bharat Arun L, R Sridhar R News18 Malayalam Last Updated : September 07, 2021, 08:25 IST Share this: